CELEX: 32020D0614
Language: sk
Date: 2020-04-30 00:00:00
Title: Rozhodnutie Európskej centrálnej banky (EÚ) 2020/614 z 30. apríla 2020, ktorým sa mení rozhodnutie (EÚ) 2019/1311 o tretej sérii cielených dlhodobejších refinančných operácií (ECB/2020/25)

5.5.2020   
               
               
                  SK
               
               
                  Úradný vestník Európskej únie
               
               
                  L 141/28
               
            
         ROZHODNUTIE EURÓPSKEJ CENTRÁLNEJ BANKY (EÚ) 2020/614
         z 30. apríla 2020,
         ktorým sa mení rozhodnutie (EÚ) 2019/1311 o tretej sérii cielených dlhodobejších refinančných operácií (ECB/2020/25)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18.1 druhú zarážku a článok 34.1 druhú zarážku,
         so zreteľom na usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (usmernenie o všeobecnej dokumentácii) (ECB/2014/60) (1),
         keďže:
         
                     (1)
                  
                  
                     Podľa článku 1 ods. 4 usmernenia (EÚ) 2015/510 (ECB/2014/60) môže Rada guvernérov nástroje, požiadavky, kritériá a postupy uskutočňovania operácií menovej politiky Eurosystému kedykoľvek meniť.
                  
               
                     (2)
                  
                  
                     Rada guvernérov, vykonávajúc svoj mandát na udržiavanie cenovej stability a s cieľom zachovať výhodné podmienky poskytovania bankových úverov a podporiť akomodačné nastavenie menovej politiky v členských štátoch, ktorých menou je euro, prijala 22. júla 2019 rozhodnutie Európskej centrálnej banky (EÚ) 2019/1311 (ECB/2019/21) (2). Toto rozhodnutie upravuje tretiu sériu cielených dlhodobejších refinančných operácií (targeted longer-term refinancing operations – TLTRO-III), ktoré sa uskutočňujú od septembra 2019 do marca 2021.
                  
               
                     (3)
                  
                  
                     S cieľom podporiť poskytovanie bankových úverov tým, ktorí sú najviac postihnutí šírením nákazy spôsobenej koronavírusom (COVID-19), najmä malým a stredným podnikom, Rada guvernérov 12. marca 2020 rozhodla o zmene niektorých kľúčových parametrov TLTRO-III. Dňa 16. marca 2020 prijala Rada guvernérov rozhodnutie Európskej centrálnej banky (EÚ) 2020/407 (ECB/2020/13) (3) s cieľom vykonať niektoré z týchto zmien. Toto rozhodnutie je potrebné prijať na vykonanie dodatočných zmien, o ktorých rozhodla Rada guvernérov, najmä na zabezpečenie dočasného zníženia úrokových sadzieb uplatňovaných na všetky TLTRO-III a na zníženie prahovej hodnoty pre výsledky v oblasti poskytovania úverov za určitých podmienok.
                  
               
                     (4)
                  
                  
                     Pokiaľ ide o rozhodnutie znížiť prahovú hodnotu pre výsledky v oblasti poskytovania úverov, Rada guvernérov 12. marca 2020 rozhodla, že by sa mala na obdobie od 1. apríla 2020 do 31. marca 2021 znížiť na 0 %. S cieľom zohľadniť aj úvery poskytnuté bankami od začiatku krízy spôsobenej koronavírusom (COVID-19) v Európe sa začiatok tohto obdobia v zmysle rozhodnutia z 30. apríla 2020 posúva na 1. marec 2020 s tým, že toto obdobie naďalej končí 31. marca 2021. Aby sa zohľadnil očakávaný pokles poskytovania bankových úverov od 1. marca 2020 sa navyše odchýlka od hraničnej hodnoty zostatku na dosiahnutie maximálneho zníženia úrokovej sadzby na základe kritérií týkajúcich sa predchádzajúcich výsledkov v oblasti poskytovania úverov znižuje z 2,5 % na 1,15 %.
                  
               
                     (5)
                  
                  
                     Rada guvernérov 30. apríla 2020 navyše rozhodla o ďalšom dočasnom znížení úrokových sadzieb uplatňovaných na všetky TLTRO-III za určitých podmienok s cieľom podporiť poskytovanie úverov domácnostiam a podnikateľom vzhľadom na prevládajúce narušenia hospodárstva a zvýšenú neistotu.
                  
               
                     (6)
                  
                  
                     S cieľom uplatňovať tieto upravené parametre s okamžitou účinnosťou by malo toto rozhodnutie nadobudnúť účinnosť bezodkladne.
                  
               
                     (7)
                  
                  
                     Rozhodnutie (EÚ) 2019/1311 (ECB/2019/21) by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmeny
            Rozhodnutie (EÚ) 2019/1311 (ECB/2019/21) sa mení takto:
            
                        1.
                     
                     
                        Článok 1 sa mení takto:
                        
                                    a)
                                 
                                 
                                    nahrádzajú sa tieto vymedzenia pojmov:
                                    
                                                1.
                                             
                                             
                                                „hraničnou hodnotou čistých pohľadávok“ sa rozumie hodnota akceptovateľných čistých pohľadávok, ktorú potrebuje účastník prekročiť počas druhého referenčného obdobia a prípadne počas osobitného referenčného obdobia, aby mal pri úveroch úrokovú sadzbu, ktorá je nižšia ako pôvodná sadzba a táto hodnota sa vypočíta v súlade so zásadami ustanovenými v článku 4 a podrobnými ustanoveniami uvedenými v prílohe I;
                                             
                                          
                                                „12.
                                             
                                             
                                                „stimulačnou úpravou úrokovej sadzby“ sa rozumie prípadné zníženie úrokovej sadzby, ktoré sa uplatní na sumy požičané v rámci TLTRO-III, vyjadrené ako pomer priemerného rozdielu medzi relevantnou maximálnou možnou úrokovou sadzbou a relevantnou minimálnou možnou úrokovou sadzbou vypočítaný v súlade s podrobnými ustanoveniami stanovenými v prílohe I“;
                                             
                                          
                              
                                    b)
                                 
                                 
                                    dopĺňajú sa tieto vymedzenia pojmov:
                                    
                                                „23.
                                             
                                             
                                                „zostávajúci čas trvania príslušnej TLTRO-III“ je obdobie od dátumu vyrovnania príslušnej TLTRO-III do 23. júna 2020 a obdobie od 24. júna 2021 do dátumu jej splatnosti alebo prípadne do dátumu predčasného splatenia, nepatrí sem teda obdobie s osobitnou úrokovou sadzbou;
                                             
                                          
                                                24.
                                             
                                             
                                                „obdobím s osobitnou úrokovou sadzbou“ sa rozumie obdobie od 24. júna 2020 do 23. júna 2021;
                                             
                                          
                                                25.
                                             
                                             
                                                „osobitným referenčným obdobím“ sa rozumie obdobie od 1. marca 2020 do 31. marca 2021.“
                                             
                                          
                              
                  
                        2.
                     
                     
                        Článok 5 sa nahrádza takto:
                        
                           „Článok 5
                           Úroky
                           
                              1.   Úroková sadzba pre sumy požičané v rámci každej TLTRO-III účastníkmi, ktorých akceptovateľné čisté pohľadávky počas osobitného referenčného obdobia dosiahnu alebo prekročia hraničnú hodnotu čistých pohľadávok, sa vypočíta za podmienok stanovených v článku 6 ods. 3a takto:
                              
                                          a)
                                       
                                       
                                          počas obdobia s osobitnou úrokovou sadzbou je úrokovou sadzbou priemerná sadzba pre jednodňové sterilizačné operácie počas tohto obdobia mínus 50 bázických bodov. Výsledná úroková sadzba nesmie byť v žiadnom prípade vyššia ako mínus 100 bázických bodov a
                                       
                                    
                                          b)
                                       
                                       
                                          počas zostávajúceho času trvania príslušnej TLTRO-III je úrokovou sadzbou priemerná sadzba pre jednodňové sterilizačné operácie počas trvania príslušnej TLTRO-III.
                                       
                                    
                           
                              2.   Úroková sadzba pre sumy požičané v rámci každej TLTRO-III účastníkmi, ktorých akceptovateľné čisté pohľadávky sú počas osobitného referenčného obdobia nižšie ako hraničná hodnota čistých pohľadávok, ale počas druhého referenčného obdobia hraničnú hodnotu čistých pohľadávok prekročia, sa vypočíta takto:
                              
                                          a)
                                       
                                       
                                          počas obdobia s osobitnou úrokovou sadzbou je úrokovou sadzbou nižšia z týchto sadzieb: i) priemerná úroková sadzba pre hlavné refinančné operácie počas tohto obdobia mínus 50 bázických bodov a ii) úroková sadzba vypočítaná v závislosti od odchýlky od hraničnej hodnoty zostatku, ako sa uvádza v písmene b) a
                                       
                                    
                                          b)
                                       
                                       
                                          počas zostávajúceho času trvania príslušnej TLTRO-III je úroková sadzba nižšia ako priemerná úroková sadzba pre hlavné refinančné operácie počas trvania príslušnej TLTRO-III a môže v závislosti od odchýlky od hraničnej hodnoty zostatku klesnúť až na úroveň priemernej sadzby pre jednodňové sterilizačné operácie počas trvania príslušnej TLTRO-III.
                                       
                                    
                           
                              3.   Úroková sadzba pre sumy požičané v rámci každej TLTRO-III účastníkmi, ktorých akceptovateľné čisté pohľadávky sú počas osobitného referenčného obdobia a aj počas druhého referenčného obdobia nižšie ako hraničná hodnota čistých pohľadávok, sa vypočíta takto:
                              
                                          a)
                                       
                                       
                                          počas obdobia s osobitnou úrokovou sadzbou je úrokovou sadzbou priemerná úroková sadzba pre hlavné refinančné operácie počas tohto obdobia mínus 50 bázických bodov a
                                       
                                    
                                          b)
                                       
                                       
                                          počas zostávajúceho času trvania príslušnej TLTRO-III je úrokovou sadzbou priemerná úroková sadzba pre hlavné refinančné operácie počas trvania príslušnej TLTRO-III.
                                       
                                    
                           
                              4.   Podrobnosti týkajúce sa výpočtu úrokových sadzieb sú uvedené v prílohe I. Výsledná úroková sadzba a príslušné údaje týkajúce sa jej výpočtu sa účastníkom oznámia v súlade s indikatívnym kalendárom pre TLTRO-III uverejneným na webovom sídle ECB.
                           
                           
                              5.   Úroky sú splatné spätne pri splatnosti každej TLTRO-III alebo prípadne pri predčasnom splatení, ako sa uvádza v článku 5a.
                           
                           
                              6.   Ak je účastník vzhľadom na uplatnenie prostriedkov nápravy, ktoré má národná centrálna banka k dispozícii na základe zmluvnej alebo zákonnej úpravy, povinný splatiť zostatky z TLTRO-III predtým, ako sa mu oznámi odchýlka od hraničnej hodnoty zostatku a prípadná z toho vyplývajúca stimulačná úprava úrokovej sadzby, úrokovou sadzbou pre sumy požičané týmto účastníkom v rámci každej TLTRO-III je: a) na obdobie s osobitnou úrokovou sadzbou priemerná úroková sadzba pre hlavné refinančné operácie počas tohto obdobia mínus 50 bázických bodov a b) na zostávajúci čas trvania príslušnej TLTRO-III priemerná úroková sadzba hlavnej refinančnej operácie počas trvania príslušnej TLTRO-III až do dátumu, ku ktorému národná centrálna banka požiadala o splatenie. Ak sa žiadosť o splatenie podá po tom, ako sa účastníkovi oznámi odchýlka od hraničnej hodnoty zostatku a prípadná z toho vyplývajúca stimulačná úprava úrokovej sadzby, určí sa úroková sadzba pre sumy požičané týmto účastníkom v rámci každej TLTRO-III v súlade s odsekmi 1 až 3.“
                           
                        
                     
                  
                        3.
                     
                     
                        Článok 6 sa mení takto:
                        
                                    a)
                                 
                                 
                                    odsek 1 písm. b) sa nahrádza takto:
                                    
                                                „b)
                                             
                                             
                                                údaje, ktoré sa týkajú i) druhého referenčného obdobia a ii) prípadne osobitného referenčného obdobia, na účely stanovenia príslušných úrokových sadzieb (ďalej len „druhý výkaz“).“;
                                             
                                          
                              
                                    b)
                                 
                                 
                                    dopĺňa sa odsek 3a:
                                    
                                       „3a.   Účastníci, ktorí majú v úmysle využiť úrokové sadzby stanovené v článku 5 ods. 1, využijú túto možnosť tak, že v druhom výkaze osobitne poskytnú údaje týkajúce sa osobitného referenčného obdobia, ako aj výsledky hodnotenia týchto údajov vykonaného audítorom podľa článku 6 ods. 6 písm. b). Ak tieto podmienky nie sú splnené, úroková sadzba pre sumy požičané účastníkmi sa vypočíta podľa článku 5 ods. 2 alebo 3. V prípade neposkytnutia údajov týkajúcich sa osobitného referenčného obdobia a/alebo výsledkov ich hodnotenia vykonaného audítorom sa neuplatňujú žiadne sankcie.
                                    
                                 
                              
                                    c)
                                 
                                 
                                    v odseku 6 sa prvý pododsek nahrádza takto:
                                    
                                       „6.   Každý účastník zabezpečí, aby bola kvalita údajov predložených podľa odsekov 1 až 3a vyhodnotená externým audítorom na základe týchto pravidiel:“;
                                    
                                 
                              
                                    d)
                                 
                                 
                                    v odseku 6 písm. c) sa prvý pododsek nahrádza takto:
                                    
                                                „c)
                                             
                                             
                                                hodnotenie audítora sa zameriava na požiadavky ustanovené v odsekoch 2, 3a a 4. Audítor najmä:“.
                                             
                                          
                              
                  
                        4.
                     
                     
                        V článku 7 ods. 1 sa písmená b), d) a e) nahrádzajú takto:
                        
                                    „b)
                                 
                                 
                                    Ak účastník nesprístupní príslušnej NCB výsledky hodnotenia prvého výkazu audítorom v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB, účastník splatí všetky nesplatené sumy úverov v rámci TLTRO-III v deň vyrovnania nasledujúcej hlavnej refinančnej operácie s úrokovou sadzbou vo výške priemernej sadzby hlavnej refinančnej operácie počas trvania každej príslušnej TLTRO-III do dátumu vyrovnania splatenia, okrem obdobia s osobitnou úrokovou sadzbou, kedy sa uplatní priemerná sadzba hlavnej refinančnej operácie počas tohto obdobia mínus 50 bázických bodov.
                                 
                              
                                    d)
                                 
                                 
                                    Ak účastník v príslušnej lehote nesprístupní príslušnej národnej centrálnej banke výsledky hodnotenia údajov v druhom výkaze týkajúcich sa druhého referenčného obdobia vykonaného audítorom, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III okrem obdobia s osobitnou úrokovou sadzbou, kedy sa uplatňuje priemerná sadzba hlavnej refinančnej operácie počas tohto obdobia mínus 50 bázických bodov.
                                 
                              
                                    e)
                                 
                                 
                                    Ak účastník inak nesplní povinnosti stanovené v článku 6 ods. 6 a 7, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III okrem obdobia s osobitnou úrokovou sadzbou, kedy sa uplatňuje priemerná sadzba hlavnej refinančnej operácie počas tohto obdobia mínus 50 bázických bodov.“
                                 
                              
                  
                        5.
                     
                     
                        Prílohy I a II sa menia v súlade s prílohou k tomuto rozhodnutiu.
                     
                  
         
            Článok 2
            Nadobudnutie účinnosti
            Toto rozhodnutie nadobúda účinnosť 5. mája 2020.
         
         
            Vo Frankfurte nad Mohanom 30. apríla 2020
            
               
                  Za Radu guvernérov ECB
               
               
                  prezidentka ECB
               
               Christine LAGARDE
            
         
         
            (1)  Ú. v. EÚ L 91, 2.4.2015, s. 3.
         
            (2)  Rozhodnutie Európskej centrálnej banky (EÚ) 2019/1311 z 22. júla 2019 o tretej sérii cielených dlhodobejších refinančných operácií (ECB/2019/21) (Ú. v. EÚ L 204, 2.8.2019, s. 100).
         
            (3)  Rozhodnutie Európskej centrálnej banky (EÚ) 2020/407 z 16. marca 2020, ktorým sa mení rozhodnutie o tretej sérii cielených dlhodobejších refinančných operácií (ECB/2020/13) (Ú. v. EÚ L 80, 17.3.2020, s. 23).
      
      
         
            PRÍLOHA
            Prílohy I, II a formulár B na vykazovanie TLTRO-III sa menia takto:
            
                        1.
                     
                     
                        V prílohe I sa oddiel 3 nahrádza takto:
                     
                  „3.   
                  Výpočet úrokovej sadzby
               
            
            
                        A.
                     
                     Nech 
                             označuje hodnotu akceptovateľných čistých pohľadávok za osobitné referenčné obdobie od 1. marca 2020 do 31. marca 2021.
                  
                        B.
                     
                     Označme 
                            ako sumu získanú súčtom akceptovateľných čistých pohľadávok za obdobie od 1. apríla 2019 do 31. marca 2021 a sumy zostatkov akceptovateľných úverov k 31. marcu 2019; táto suma sa vypočíta ako:Označme teraz  ako percentuálnu odchýlku  od hraničnej hodnoty zostatku počas obdobia od 1. apríla 2019 do 31. marca 2021, t. j.,
                        
                           EX sa zaokrúhľuje na 15 desatinných miest. Ak sa OAB rovná nule, EX sa pripisuje hodnota 1,15.
                     
                  
                        C.
                     
                     Nech 
                            je priemer sadzby pre hlavné refinančné operácie počas trvania TLTRO-III 
                           , ktorý je vyjadrený ako ročná percentuálna sadzba a nech 
                            je priemer sadzby pre jednodňové sterilizačné operácie (DF) počas trvania TLTRO-III, kde sa príslušná úroková sadzba vzťahuje na trvanie príslušnej TLTRO-III a je vyjadrený ako ročná percentuálna sadzba, t. j.:V uvedených rovniciach  (pre k=1,..,7) označuje počet dní TLTRO-III k a ak sa hlavná refinančná operácia uskutočňuje v režime úplného pridelenia s pevnou sadzbou,  označuje sadzbu pre hlavnú refinančnú operáciu v deň t TLTRO-III k alebo, ak sa hlavná refinančná operácia uskutočňuje v rámci tendrov s pohyblivou úrokovou sadzbou,  označuje minimálnu sadzbu ponuky uplatnenú na hlavnú refinančnú operáciu v deň t TLTRO-III k, a v každom prípade je vyjadrená ako ročná percentuálna sadzba. V uvedených rovniciach  označuje sadzbu uplatňovanú na jednodňové sterilizačné operácie v deň t TLTRO-III k a je vyjadrená ako ročná percentuálna sadzba.
                     
                  
                        D.
                     
                     
                        Nech kspecial
                            označuje obdobie s osobitnou úrokovo sadzbou, ktorým je obdobie od 24. júna 2020 do 23. júna 2021, a krol
                            označuje dve obdobia, ktoré predstavujú zostávajúci čas trvania príslušnej TLTRO-III k (t. j. obdobie od dátumu vyrovnania príslušnej TLTRO-III do 23. júna 2020 a obdobie od 24. júna 2021 do dátumu jej splatnosti alebo prípadne do dátumu predčasného splatenia).
                        Nech  je priemer sadzby pre hlavné refinančné operácie, ktorá sa na TLTRO-III k uplatňuje počas obdobia s osobitnou úrokovou sadzbou od 24. júna 2020 do 23. júna 2021, a ktorá je vyjadrená ako ročná percentuálna sadzba a nech  je priemer sadzby pre jednodňové sterilizačné operácie, ktorá sa na TLTRO-III k uplatňuje počas obdobia s osobitnou úrokovou sadzbou od 24. júna 2020 do 23. júna 2021, a v každom prípade je vyjadrená ako ročná percentuálna sadzba, t. j.:
                        V uvedených rovniciach  označuje počet dní obdobia  TLTRO-III k a ak sa hlavná refinančná operácia uskutočňuje v režime úplného pridelenia s pevnou sadzbou,  označuje sadzbu pre hlavnú refinančnú operáciu v deň t obdobia  TLTRO-III k alebo, ak sa hlavná refinančná operácia uskutočňuje v rámci tendrov s pohyblivou úrokovou sadzbou,  označuje minimálnu sadzbu ponuky uplatnenú na hlavnú refinančnú operáciu v deň t obdobia  TLTRO-III k, a v každom prípade je vyjadrená ako ročná percentuálna sadzba. V uvedených rovniciach  označuje sadzbu uplatňovanú na jednodňové sterilizačné operácie v deň t obdobia  TLTRO-III k a je vyjadrená ako ročná percentuálna sadzba.
                     
                  
                        E.
                     
                     Nech je prípadná stimulačná úprava úrokovej sadzby, ktorá je vyjadrená ako pomer priemerného koridoru medzi 
                            a 
                           , označená ako 
                           .
                  
                        F.
                     
                     Nech je úroková sadzba, ktorá sa uplatní počas platnosti TLTRO-III k (výsledná úroková sadzba) a ktorá je vyjadrená ako ročná percentuálna sadzba, označená ako 
                           . Nech je úroková sadzba, ktorá sa uplatní počas obdobia 
                            TLTRO-III k , kde j = special alebo rol, a ktorá je vyjadrená ako ročná percentuálna sadzba, označená ako 
                           .
                  
                        G.
                     
                     Úroková sadzba 
                            sa stanoví takto:V uvedenej rovnici  označuje počet dní obdobia  TLTRO-III k.
                        
                     
                  Úroková sadzba pre každú TLTRO-III k sa vypočíta takto:
            
                        a)
                     
                     
                        Ak účastník počas osobitného referenčného obdobia dosiahne alebo prekročí hraničnú hodnotu čistých pohľadávok, úroková sadzba, ktorá sa uplatní na sumy požičané týmto účastníkom v rámci TLTRO-III, je:
                        
                                    i)
                                 
                                 
                                    počas obdobia s osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.:
                                    ak , potom  ;
                                 
                              
                                    ii)
                                 
                                 
                                    počas zostávajúceho času trvania príslušnej TLTRO-III: priemer sadzby pre jednodňové sterilizačné operácie počas trvania príslušnej TLTRO-III, t. j.:
                                    ak , potom .
                                 
                              
                  
                        b)
                     
                     
                        Ak účastník počas osobitného referenčného obdobia nedosiahne ani neprekročí hraničnú hodnotu čistých pohľadávok, ale prekročí hraničnú hodnotu zostatku akceptovateľných úverov počas druhého referenčného obdobia najmenej o 1,15 %, úroková sadzba, ktorá sa uplatní na sumy požičané týmto účastníkom v rámci TLTRO-III, je:
                        
                                    i)
                                 
                                 
                                    počas obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo priemer sadzby pre jednodňové sterilizačné operácie počas trvania príslušnej TLTRO-III, podľa toho, ktorá z týchto sadzieb je nižšia, t. j.:
                                    ak  a, potom  a  ;
                                 
                              
                                    ii)
                                 
                                 
                                    počas zostávajúceho času trvania príslušnej TLTRO-III: priemer sadzby pre jednodňové sterilizačné operácie počas trvania príslušnej TLTRO-III, t. j.:
                                    ak  a , potom  a 
                                 
                              
                  
                        c)
                     
                     
                        Ak účastník počas osobitného referenčného obdobia nedosiahne alebo neprekročí hraničnú hodnotu čistých pohľadávok, ale prekročí hraničnú hodnotu zostatku akceptovateľných úverov počas druhého referenčného obdobia o menej ako 1,15 %, úroková sadzba, ktorá sa uplatní na sumy požičané týmto účastníkom v rámci TLTRO-III, je:
                        
                                    i)
                                 
                                 
                                    počas obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo úroková sadzba vypočítaná podľa bodu ii) nižšie, podľa toho, ktorá z týchto sadzieb je nižšia, t. j.:
                                    ak  a , potom  100 % a  ;
                                 
                              
                                    ii)
                                 
                                 
                                    počas zostávajúceho času trvania príslušnej TLTRO-III: úroková sadzba, ktorá je odstupňovaná lineárne v závislosti od percentuálnej hodnoty, o ktorú účastník prekročí hraničnú hodnotu zostatku, t. j.:
                                    ak  a , potom  100 % a  ;
                                 
                              
                  
                        d)
                     
                     
                        Ak účastník počas osobitného referenčného obdobia nedosiahne alebo neprekročí hraničnú hodnotu čistých pohľadávok, ale počas druhého referenčného obdobia prekročí hraničnú hodnotu zostatku, úroková sadzba, ktorá sa uplatní na sumy požičané týmto účastníkom v rámci TLTRO-III, je:
                        
                                    i)
                                 
                                 
                                    počas obdobia s osobitnou úrokovou sadzbou: priemer sadzby hlavnej refinančnej operácie počas tohto obdobia mínus 50 bázických bodov, t. j.:
                                    ak  a , potom ;
                                 
                              
                                    ii)
                                 
                                 
                                    počas zostávajúceho času trvania príslušnej TLTRO-III: priemer sadzby hlavnej refinančnej operácie počas trvania príslušnej TLTRO-III, t. j.:
                                    ak  a , potom  a 
                                 
                              Stimulačná úprava úrokovej sadzby () sa vyjadrí zaokrúhlením na 15 desatinných miest.
                        Úrokové sadzby  a  sa vyjadria zaokrúhlením na 15 desatinných miest.
                        Výsledná úroková sadzba  sa vyjadrí ako ročná percentuálna sadzba zaokrúhlená nadol na štvrté desatinné miesto.“
                     
                  
                        2.
                     
                     
                        Príloha II sa mení takto:
                        
                                    a)
                                 
                                 
                                    v oddiele 2 sa za prvý pododsek vkladá tento pododsek:
                                    „Ak majú účastníci v úmysle využiť úrokové sadzby stanovené v článku 5 ods. 1, druhý výkaz musí zahŕňať aj údaje, ktoré sa týkajú osobitného referenčného obdobia, a to podobným spôsobom, ako je to pri požiadavkách na vykazovanie za druhé referenčné obdobie.“;
                                 
                              
                                    b)
                                 
                                 
                                    v oddiele 2 sa druhý odsek nahrádza takto:
                                    „Pokiaľ ide o použitie zozbieraných informácií, údaje o referenčnej hodnote zostatku sa použijú na určenie objemu úverov. Údaje o akceptovateľných čistých pohľadávkach za prvé referenčné obdobie sa navyše použijú na výpočet hraničnej hodnoty čistých pohľadávok a hraničnej hodnoty zostatku. Údaje o akceptovateľných čistých pohľadávkach za druhé referenčné obdobie a prípadne za osobitné referenčné obdobie sa medzitým použijú na posúdenie vývoja poskytovania úverov a následne na stanovenie príslušných úrokových sadzieb. Všetky ostatné ukazovatele sú potrebné na overenie vnútorného súladu informácií a ich súladu so štatistickými údajmi zozbieranými v rámci Eurosystému, ako aj na hĺbkový monitoring dosahu programu TLTRO-III.“;
                                 
                              
                                    c)
                                 
                                 
                                    v oddiele 3 písm. a) sa druhá zarážka druhého odseku nahrádza takto:
                                    
                                                „—
                                             
                                             
                                                V druhom výkaze je potrebné vyplniť formulár na vykazovanie údajov B za „druhé referenčné obdobie“, t. j. od 1. apríla 2019 do 31. marca 2021, na účely výpočtu akceptovateľných čistých pohľadávok a porovnania s hraničnými hodnotami, na ktorých sú založené príslušné úrokové sadzby.
                                             
                                          
                                                —
                                             
                                             
                                                Účastníci, ktorí majú v úmysle využiť úrokové sadzby stanovené v článku 5 ods. 1, sú navyše povinní poskytnúť vyplnený formulár na vykazovanie údajov B za „osobitné referenčné obdobie“, t. j. od 1. marca 2020 do 31. marca 2021, na účely výpočtu akceptovateľných čistých pohľadávok a porovnaní s hraničnou hodnotou čistých pohľadávok, na ktorých sú založené nižšie úrokové sadzby.“;
                                             
                                          
                              
                                    d)
                                 
                                 
                                    v oddiele 3 písm. a) sa tretí odsek nahrádza takto:
                                    „Ukazovatele týkajúce sa zostatkov sa musia vo formulári B vykazovať ku koncu mesiaca predchádzajúceho začiatku obdobia vykazovania a ku koncu obdobia vykazovania; preto sa v prípade prvého referenčného obdobia musia zostatky vykazovať k 31. januáru 2018 a k 31. marcu 2019; v prípade druhého referenčného obdobia sa musia zostatky vykazovať k 31. marcu 2019 a k 31. marcu 2021; v prípade osobitného referenčného obdobia sa musia zostatky vykazovať k 29. februáru 2020 a k 31. marcu 2021. V nadväznosti na to musia údaje o transakciách a úpravách zahŕňať všetky príslušné účinky, ktoré sa dosiahnu počas obdobia vykazovania.“;
                                 
                              
                                    e)
                                 
                                 
                                    Formulár B na vykazovanie TLTRO-III sa nahrádza týmto formulárom B.
                                 
                              
                  
               „Formulár B na vykazovanie TLTRO-III